Subject: Kaitsetööstuspark Tüstamaa osavallas
From: "Aili Rosenberg" <[email-masked]>
To: "KM Info" <[email-masked]>
Date: Sun, 4 May 2025 14:33:31 +0200

Lugupeetud kaitseminister Hanno Pevkur!

Olen Pärnumaal sündinud ja kasvanud. 2020. aastal soetasime endale talu 7 km kaugusele Ermistust. Oleme plaaninud oma edasise elu Tõstamaa osavalda. Läheneme pensionieale ja kui see saabub 2 aasta pärast siis soovisime selles vaikses nurgakeses täisajaga rahulikku, aga aktiivset elu. Nüüd muutub selle kõige väärtus Romantilisel rannateel keset maastikukaitsealasid meie ja meie järeltulijate jaoks paradiisist põrguks: võimalikud tervise, joogivee ja veestiku probleemid laiemalt. Sama juhtub loomade, lindude ja taimedega. Peale müra kaitsetööstuses ja maanteedel lisanduvad otseselt mürgistavad faktorid. Ja meie osavalla juht ja linnapea on kõigega nõus. Kindlasti ei antud ka neile nagu ka kohalikele elanikele suurt valikut. Ma ei märganud suuremat arutelu kohalikega enne otsustamist. Ainult mets oli juba enne maha võetud. Ilmselt pole meie võimuses riiklikku planeeringut peatada, kuigi äsja tööd alustanud riigiarhitekti seisukohtadele on see ka otseselt vastupidine. Uuringutest, Romantilisest rannateest ja paljust muust rääkimata. Sellisel juhul loodan, et sellega kaasnevad hüved alates täieliku tervisekeskusega ja et vähemalt mereäärne tee jääks nende trajektoorist välja, eriti suvisemal hooajal mh jalgratturitele mõeldes. 

Siit mõned küsimused.
Kas rohevõrgustiku tuumala kogu liigirikkusega, sh kaitsealuste liikidega, on tõesti õige koht kaitsetööstuse jaoks?
Kas kaitseministeeriumile ei kehti Eesti põhiseadusest tulenev looduskaitse nõue ja kas peab just kõige rikkamat looduskeskonda nõrgestama?
Kas selles piirkonnas pole liiga palju militaarobjekte üksteisele liiga lähestikku ja kas see ei too kaasa teatud olukordades kohaliku elanikkonna otsest riski elule?
Kas tööstuse reovesi puhastatakse enne immutamist pinnasesse?
Kas tööstust ei saa maa alla viia?
Mis on loodus- ja inimkeskonna kompensatsioonimehhanismid?
Kuidas kompenseeritakse kohalike jõupingutused Romantilise Rannatee kontekstis?
Kuidas kompenseeritakse kohalikku kinnisvaramüüki ennetavalt või hiljem elu segavate ja ohustavate ning tervist kahjustavate faktorite ilmnemisel?
Kuidas kompenseeritakse juba tekkinud terviseprobleeme?

Lugupidamisega ja ette tänades vastuste eest

Aili